Document ID: 32011R1212

A BIZOTTSÁG 1212/2011/EU VÉGREHAJTÁSI RENDELETE
(2011. november 23.)
az Európai Közösség és az Amerikai Egyesült Államok között létrejött, a borkereskedelemről szóló megállapodás 7. cikkének az amerikai egyesült államokbeli származási nevek Közösségen belüli védelmével kapcsolatos (2) bekezdésében foglaltak végrehajtására vonatkozó különös szabályok megállapításáról szóló 1416/2006/EK rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Közösség és az Amerikai Egyesült Államok között a borkereskedelemről szóló megállapodás megkötéséről szóló, 2005. december 20-i 2006/232/EK tanácsi határozatra (1) és különösen annak 3. cikkére,
mivel:
(1)
Az 1416/2006/EK bizottsági rendelet (2) rendelkezik egyes, szőlészeti szempontból jelentős egyesült államokbeli nevek Unión belüli védelméről.
(2)
A Felek az Európai Közösség és az Amerikai Egyesült Államok között létrejött, a borkereskedelemről szóló megállapodás (3) 11. cikke (5) bekezdésének megfelelően megállapodtak a szóban forgó megállapodás V. mellékletének módosításában annak érdekében, hogy az említett melléklet feltüntesse az egyesült államokbeli szabályozás terén a közelmúltban végbement változásokat és különösen az újonnan kialakított amerikai borvidékeket. A Felek megállapodtak továbbá abban, hogy a változások hatálybalépésének időpontja 2011. december 1.
(3)
Az 1416/2006/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1416/2006/EK rendelet mellékletének helyébe e rendelet melléklete lép.
2. cikk
Ez a rendelet 2011. december 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. november 23-án.

Labels: 17
5
3
18
15